CELEX: 62020CA0487
Language: fi
Date: 2022-02-10 00:00:00
Title: Asia C-487/20: Unionin tuomioistuimen tuomio (kahdeksas jaosto) 10.2.2022 (ennakkoratkaisupyyntö, jonka on esittänyt Curtea de Apel Alba Iulia – Romania) – Philips Orăştie S.R.L. v. Direcţia Generală de Administrare a Marilor Contribuabili (Ennakkoratkaisupyyntö – Verolainsäädännön yhdenmukaistaminen – Yhteinen arvonlisäverojärjestelmä – Direktiivi 2006/112/EY – 179 ja 183 artikla – Arvonlisäveron vähennysoikeus – Yksityiskohtaiset säännöt – Arvolisäveron ylimenevän osan hyvitys tai palautus – Täydentävät maksuvelvoitteet – Verotuksen neutraalisuuden periaate – Vastaavuus- ja tehokkuusperiaatteet)

4.4.2022   
            
            
               FI
            
            
               Euroopan unionin virallinen lehti
            
            
               C 148/4
            
         
      Unionin tuomioistuimen tuomio (kahdeksas jaosto) 10.2.2022 (ennakkoratkaisupyyntö, jonka on esittänyt Curtea de Apel Alba Iulia – Romania) – Philips Orăştie S.R.L. v. Direcţia Generală de Administrare a Marilor Contribuabili
      (Asia C-487/20) (1)
      
      (Ennakkoratkaisupyyntö - Verolainsäädännön yhdenmukaistaminen - Yhteinen arvonlisäverojärjestelmä - Direktiivi 2006/112/EY - 179 ja 183 artikla - Arvonlisäveron vähennysoikeus - Yksityiskohtaiset säännöt - Arvolisäveron ylimenevän osan hyvitys tai palautus - Täydentävät maksuvelvoitteet - Verotuksen neutraalisuuden periaate - Vastaavuus- ja tehokkuusperiaatteet)
      (2022/C 148/05)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Alba Iulia
      
         Pääasian asianosaiset
      
      Valittaja: Philips Orăştie S.R.L.
      Vastapuoli: Direcţia Generală de Administrare a Marilor Contribuabili
      
         Tuomiolauselma
      
      Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 179 artiklan ensimmäistä kohtaa ja 183 artiklan ensimmäistä kohtaa sekä vastaavuusperiaatetta on tulkittava siten, että ne ovat esteenä kansalliselle lainsäädännölle, jossa säädetään yhteisen arvonlisäverojärjestelmän rikkomiseen perustuviin arvonlisäveron palauttamista koskeviin oikeussuojakeinoihin sovellettavista menettelysäännöistä, jotka ovat epäedullisempia kuin ne, joita sovelletaan samankaltaisiin oikeussuojakeinoihin, jotka perustuvat muita veroja ja veronluonteisia maksuja kuin arvonlisäveroa koskevan kansallisen oikeuden rikkomiseen.
      
         (1)  EUVL C 433, 14.12.2020.